Danske Bank Farum Afdelingen.

Min kæreste og jeg skulle købe lejlighed og flyttede derfor sammen til danske bank, Farum afdelingen, som
vi havde fået anbefalet, af hans far, (som havde en MEGET stor kapital stående i banken) som havde været
kunde der i mange år, og været meget glad for den bankrådgiver som han havde. Vi ville derfor gerne have
samme bankrådgiver, hvilket vi bliver lovet.

Da vi møder op i banket, får vi så godt nok tildelt en anden rådgiver, men det besluttede vi os for var okay,
da han virkede kompetent nok.

Jeg tjente og havde udbetalt ca. 12.000 om måneden og min kæreste 16-17.000 om måneden.

På baggrund af vores økonomi, og min svigerfar i baghånden, får vi godkendt lånet til lejligheden og er
meget tilfredse med den service vi havde fået. Alt går som smurt og vi får hurtigt afbetalt en stor sjat af
lånet. (ca. 260.000 på 2 år)

Jeg skal så starte på skole og opsiger mit job. Noget går i mellemtiden galt og kommer derfor ikke på ind på
mit studie og må derfor vente et halvt år på at kunne starte. I denne periode vil jeg gerne indrømme at min
(personlige) økonomi halter. Og afbetalingen på lånet bliver stillet i bero, til at jeg starter på skole og derfra
kan vurdere hvilket fritidsjob der er passende til mine skole- tider.

I mellemtiden er min svigerfar blevet meget syg og den store kapital han har stående i banken er så småt
svundet ind til ingenting. Og min kæreste er også flyttet bank til en anden pga. at han blev afvist i at låne
yderligere penge til hans families sommerhus som ellers ville komme på tvangsaktion.

Ca. en måned før jeg starter i skole, ansøger jeg om en kassekredit. Da jeg i nogle måneder er gået i minus
på kontoen og vil sikre mig at renterne på overtrækket ikke kommer helt ud af kontrol.

Da jeg ringer, finder jeg så ud af, at min bankrådgiver i banket slet ikke er der mere og at vi har fået en
anden (Hvilket vi ikke er blevet informeret om).

Nå nå. Han beder så om min års opgørelse for år 2010. Den sender jeg til ham samme dag. Og han vil så
ringe tilbage til mig dagen efter. Jeg høre så ikke noget i ca. en uge, hvorefter jeg så finder ud af, at der er
blevet skrevet til mig på mail!?

Jeg får så af vide at det var en fejl og at det var min årsopgørelse for år 2011, mine 3 sidste lønsedler og mit
budget de skulle bruge (Hvorfor siger i så ikke bare det til at starte med??)

Okay. Jeg booker så et møde i banken, så vi kan gøre det ansigt til ansigt (Jeg bor i Roskilde og skal helt
til Farum). Jeg møder op og er så blevet tildelt en 3 bankråder? (Altså ikke ham jeg har snakket med i
telefonen og har forklaret min situation) Vi sætter os ned og kigger på sagerne og hun fortæller mig så at
hun også skal bruge min kærestes årsopgørelse og 3 sidste lønsedler. (Hvorfor siger i så ikke bare det til at
starte med???)

Hun skulle på ferie, så jeg måtte gerne sende det hurtigst muligt. Jeg får først sendt det af sted ca. 2 uger
senere da min kæreste havde mistet sin pung med alle hans kort og Nem-ID I. I mellem tiden er jeg så
blevet tildelt en 4 bankrådgiver?

Jeg ringer til hende og hun skal så (Igen, igen, igen) have hele situationen forklaret. Dette er så 3 gang jeg
skal til at begynde forfra. Hun siger så at hun skal bruge mit budget (Hvilket hun HAR fået) som hun ikke kan
se nogen steder. Og hun skal så pludselig også bruge min kærestes budget . (Hvorfor siger i så ikke bare det
til at starte med????)

Hun vil så prøve at snakke med den anden bankrådgiver (som var gået på ferie) om situationen, så jeg ikke
behøves at finde kærestens budget og vil så ringe tilbage til mig sagen efter.

Det gør hun så… Og det hun kan fortælle mig er, at det ikke kan lade sig gøre, at give mig en kasse kredit,
på bagrund af tallene på min konto for det sidste år og mine 15 dage med overtræk i alt, og at de har lukket
mit dankort og bestilt et Mastercard til mig. Så skulle jeg kunne bevise over for dem, at jeg godt kunne have
overskud på kontoen, i mere end et halt år og så kunne vi MÅSKE snakke om, at jeg kunne få et dankort
igen. Ud over dette bliver hun ved med at spørge til det sommerhus som min KÆRESTE har købt. Hvilket
intet har med mig og MIN økonomi at gøre. Plus at hun bliver ved med at kalde min kæreste for Bjarne..
Han hedder altså Bjarke.

HVAD???

Jeg har været en stabil kunde hos danske bank, med en stabil indkomst men p.ga min økonomiske
tilstand det sidste halve år, og sikkert også min svigerfars, så klapper fælden. Er blevet kastet mellem 5
bankrådgivere på 2 år, bliver straffet p.ga deres fejl angående manglende budget, bliver spurt ind til noget
det slet ikke har med mig at gøre, plus at de foretager sig handlinger, på mine vegne uden at spørge først,
ja og så kan de ikke en gang finde ud af hvad man hedder.

Jeg føler mig så ubehøvlet behandlet. Magen til upersonlig, penge griske, rige kapitalist elskende, fejl
behandling har jeg da aldrig fået før.

Jeg kan ikke anbefale Danske Bank – Farum til Nogen!

Hilsen En MEGET utilfreds eks -kunde!